open-index/open-wikipedia-markdown huggingface dataset:
অষ্টক সূত্রের সীমাবদ্ধতা

**অক্টেভ বা অষ্টক** বিখ্যাত সূত্রটি 1864 সালে বিজ্ঞানী নিউল্যান্ড প্রকাশ করেন। তিনি বিভিন্ন মৌলগুলির ক্রমবর্ধমান পারমাণবিক ভর অনুসারে সাজিয়ে দেখেন যে, কোন নির্দিষ্ট মৌলের সঙ্গে তার পরের অষ্টম মৌলের ধর্মের পুনরাবৃত্তি হয়।

## উদাহরণ ও বর্ণনা
 যেমন—Li (7) , Be (9.02) , B (10.8) , C (12) , N (14) , O (16) , F (19) , Na (23) , Mg (24) , Al (27) , Si (28) , P (31) , S (32) , Cl (35.5) , K (39) , Ca (40).

ওপরের তালিকা অনুসারে Li -কে প্রথম মৌল ধরে পরের অষ্টম মৌল হয় Na, আবার Na -কে প্রথম মৌল পরের অষ্টম মৌল হয় K । প্রকৃতপক্ষে দেখা যায় Li, Na এবং K -এর মধ্যে ভৌত ও রাসায়নিক ধর্মের অনেক মিল আছে— নিউল্য্যান্ড এই বিষয়টির নাম দেন অষ্টক সূত্র । এই সূত্রের মূল কথা হল— মৌলগুলিকে যদি ক্রমবর্ধমান পারমাণবিক ভর হিসেবে সাজানো হয় তাহলে প্রত্যেক অষ্টম মৌলে ভৌত ও পারমাণবিক ধর্মের পুনরাবৃত্তি ঘটবে । এই সূত্রগুলি কিছু কিছু মৌলের ক্ষেত্রে প্রযোজ্য হলেও সমস্ত মৌলের ক্ষেত্রে সমানভাবে প্রযোজ্য হয় না । ফলে সূত্রগুলির নিজ নিজ কিছু সাফল্য থাকলেও সার্বজনীনভাবে স্বীকৃতি পায় নি ।

## সীমাবদ্ধতা
**অষ্টক সূত্র**, যদিও প্রয়ােজনীয় , কিন্তু সর্বজনীন নয় । এটি বেশিরভাগ জৈবযৌগের গঠন আকৃতি বুঝতে যথেষ্ট কার্যকরী এবং পর্যায়সারণির দ্বিতীয় পর্যায়ের মৌলগুলির যৌগের ক্ষেত্রে প্রযােজ্য । অষ্টক সূত্রে তিন প্রকারের ব্যতিক্রম রয়েছে ।

### কেন্দ্রীয় পরমাণুতে অসম্পূর্ণ অষ্টক

কিছু কিছু যৌগে কেন্দ্রীয় পরমাণুকে ঘিরে থাকা / আবেষ্টন করে থাকা ইলেকট্রন সংখ্যা আট ( 8 ) এর চেয়ে কম । বিশেষত , যে সকল মৌলের যােজ্যতা ইলেকট্রন সংখ্যা চার ( 4 ) এর চেয়ে কম তাদের ক্ষেত্রে ।

● উদাহরণ হিসেবে - লিথিয়াম ক্লোরাইড ( LiCl ) , বেরিলিয়াম হাইড্রাইড ( BeH2 , ) এবং বােরন ট্রাইক্লোরাইড ( BCl3I ) ।

Li:Cl  H : Be : H Cl : B :Cl

লিথিয়াম , বেরিলিয়াম , বােরণের যােজ্যতা ইলেকট্রন সংখ্যা যথাক্রমে 1 , 2 , 3. অ্যালুমিনিয়াম ক্লোরাইড ( AlCl3 ) , বােরন ট্রাইফ্লুরাইড ( BF3 , ) এই ধরনের আরাে কিছু যৌগ ।

#### বিজোড় ইলেকট্রন সমন্বিত অণু

নাইট্রিক অক্সাইড ( NO ) , নাইট্রোজেন ডাইঅক্সাইড ( NO2 ) - এর মতাে বিজোড় ইলেকট্রন সমন্বিত অণুর ক্ষেত্রে প্রতিটি পরমাণুতে অষ্টকপূর্তি হয় না ।

\ddot{N}=\ddot{O}

পর্যায়সারণির তৃতীয় পর্যায়ের মৌল এবং এদের পরবর্তী মৌলগুলির ক্ষেত্রে 3s , 3p কক্ষক ছাড়াও 3d কক্ষককেবন্ধন গঠনের জন্য পাওয়া যায় ।

এসব মৌলের বেশ কিছু সংখ্যক যৌগের কেন্দ্রীয় পরমাণুর চারপাশে আটের ( 8 ) বেশি যােজক ইলেকট্রন থাকে । একে প্রসারক অষ্টক নিয়ম হিসেবে অভিহিত করা হয় । এসব ক্ষেত্রগুলােতে অবশ্যই অষ্টক নিয়ম প্রযােজ্য হয় না । এ ধরনের যৌগের আরও কিছু উদাহরণ হলাে—PF5 , SF6 , H2SO4, এবং কিছু অসমযােজী যৌগ ।

মজার বিষয় হল , সালফার এমন যৌগও গঠন করে সেখানে অষ্টক নিয়মটি মান্য হয় । সালফার ডাইক্লোরাইডে সালফার পরমাণুর চারপাশে আটটি ইলেকট্রন রয়েছে ।

## অষ্টক তত্ত্বের অন্যান্য ভুলত্রুটি
* স্পষ্টত নিষ্ক্রিয় গ্যাস গুলাের রাসায়নিক নিষ্ক্রিয়তার উপর ভিত্তি করেই অষ্টক সূত্রটি প্রতিষ্ঠিত।তবে কিছু নিষ্ক্রিয় গ্যাস ( যেমন জেনন এবং ক্রিপ্টন ) অক্সিজেন এবং ফ্লোরিনের সাথে যুক্ত হয়ে কিছু যৌগ গঠন করে । যেমন- XeF2 , KrF2 , XeOF2 , ইত্যাদি ।
* এই তত্ত্বটি অণুর আকার সম্পর্কে কোনাে ধারণা দেয় না ।
* তত্ত্বটি অণুর শক্তি সম্পর্কে ধারণা দেয় না বলে , অণুর আপেক্ষিক স্থায়িত্বের কোনাে ব্যাখ্যা দিতে পারে না ।

## স্বরলিপি
[ফ্রেম|alt=Piano Keyboard|An 88-key piano, with the octaves numbered and [C (musical note)#Middle C|Middle C (cyan) and A440 (yellow) highlighted]]

:
## তথ্যসূত্র

বিষয়শ্রেণী:পর্যায় সারণি
পাকিস্তান ডেমোক্রেটিক মুভমেন্ট

**পাকিস্তান গণতান্ত্রিক আন্দোলন** বা **পাকিস্তান ডেমোক্রেটিক মুভমেন্ট** হচ্ছে ইমরান খান নেতৃত্বাধীন তেহরিক-ই-ইনসাফ সরকারের বিরোধিতায় ২০২০ সালের সেপ্টেম্বরে গঠিত পাকিস্তানের একটি রাজনৈতিক দলীয় জোট। এই জোটের নেতৃত্ব দিচ্ছেন ইসলামপন্থী জমিয়তে উলামায়ে ইসলামের নেতা মাওলানা ফজলুর রহমান। পূর্বে পাকিস্তানের ক্ষমতায় থাকা দুটি দল পাকিস্তান মুসলিম লিগ (নওয়াজ) এবং পাকিস্তান পিপলস পার্টিও জোটের প্রতি সমর্থন করেছে।

## বিবরণ
জোটটি ১১টি রাজনৈতিক দল নিয়ে গঠিত হয়; যার মধ্যে রয়েছে:

* পাকিস্তান মুসলিম লিগ (নওয়াজ)
* পাকিস্তান পিপলস পার্টি
* জমিয়তে উলামায়ে ইসলাম (ফজল)
* পশতুনখোয়া মিল্লি আওয়ামী পার্টি
* ন্যাশনাল পার্টি (বিজেঞ্জো)
* বেলুচিস্তান ন্যাশনাল পার্টি (মেনগাল)
* আওয়ামী ন্যাশনাল পার্টি
* কওমি ওয়াতন পার্টি
* জমিয়তে আহলে হাদীস

পিডিএম-এর দাবি ২০১৮ সালের নির্বাচনে ইমরান খানের পাকিস্তান তেহরিক-ই-ইনসাফ দল পাকিস্তান সশস্ত্র বাহিনীর সহায়তায় কারচুপির মাধ্যমে জয়লাভ করে। পিডিএমের স্লোগান - " *ভোট কো ইজ্জত দো* " এর অর্থ " *ভোট-কে সম্মান দাও* "। তবে সরকারের দাবি পূর্বে পাকিস্তান শাসন করা দুটি রাজনৈতিক দল পিএমএল-এন ও পিপিপি'র নেতাদের বিরুদ্ধে একাধিক দুর্নীতির মামলা দায়ের করার কারণে এই আন্দোলনটি শুরু হয়।

২০২০ সালের অক্টোবরে পিডিএম আয়োজিত বিক্ষোভের প্রায় ৫০,০০০ জনতা অংশগ্রহণ করে। তারা সরকারকে ক্ষমতাচ্যুত করার লক্ষ্যে জানুয়ারিতে একটি "লংমার্চ" করার পরিকল্পনা করেছে।

## তথ্যসূত্র

বিষয়শ্রেণী:পাকিস্তানের রাজনৈতিক দল
বিষয়শ্রেণী:পাকিস্তানের রাজনৈতিক দলীয় জোট
বিষয়শ্রেণী:জমিয়ত উলামায়ে ইসলাম (ফ)
বিষয়শ্রেণী:পাকিস্তানের রাজনৈতিক দলের জোট
বিষয়শ্রেণী:পাকিস্তান গণতান্ত্রিক আন্দোলন
মতিনুল হক উসামা কাসেমি

**মতিনুল হক উসামা** (৭ মে ১৯৬৭ - ১৮ জুলাই ২০২০) ছিলেন একজন ভারতীয় মুসলিম পণ্ডিত এবং আইনবিদ। তিনি কানপুর শহরের কাজী এবং জমিয়তে উলামায়ে হিন্দের রাজ্য ভিত্তিক সভাপতি ছিলেন।

## জীবনী
তিনি ৭ মে ১৯৬৭ সালে জাজমাউতে জন্মগ্রহণ করেন। উসামা ছিলেন দারুল উলূম দেওবন্দের প্রাক্তন ছাত্র। ২০২০ সালের ১৮ জুলাই করোনা ভাইরাসে আক্রান্ত হয়ে মারা যান। 

## আরও দেখুন
*দেওবন্দি ব্যক্তিত্বের তালিকা
## তথ্যসূত্র

বিষয়শ্রেণী:দেওবন্দি ব্যক্তি
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:২০২০-এ মৃত্যু
বিষয়শ্রেণী:১৯৬৭-এ জন্ম
বিষয়শ্রেণী:জমিয়ত উলামায়ে হিন্দের ব্যক্তি
বিষয়শ্রেণী:হানাফী ব্যক্তি
আরজু (১৯৬৫-এর চলচ্চিত্র)

**আরজু** () হচ্ছে ১৯৬৫ সালে মুক্তিপ্রাপ্ত একটি হিন্দি চলচ্চিত্র। রামানন্দ সাগরের পরিচালনা এবং প্রযোজনায় চলচ্চিত্রটিতে সাধনা শিবদাসানি, ফিরোজ খান এবং রাজেন্দ্র কুমার অভিনয় করেছিলেন। ১৯৬৫ সালের অন্যতম ব্যবসাসফল এবং দর্শকপ্রিয় হিন্দি চলচ্চিত্র ছিলো এটি।

## অভিনয়ে
* রাজেন্দ্র কুমার - গোপাল/সারজু
* সাধনা শিবদাসানি - ঊষা
* ফিরোজ খান - রমেশ
* মেহমুদ - মামদো মমতাজ আলী

## সঙ্গীত
হাসরাত জয়পুরির গীতিতে চলচ্চিত্রটির গানগুলোর সুরকার ছিলেন শঙ্কর জয়কিষণ।

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৬৫-এর চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:শঙ্কর-জয়কিশন সুরারোপিত চলচ্চিত্র
বিষয়শ্রেণী:জম্মু ও কাশ্মীরের পটভূমিতে চলচ্চিত্র
আনোয়ার খান

**আনোয়ার খান** (; জন্ম: ২৪ ডিসেম্বর, ১৯৫৫) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও রেফারি। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, করাচি, ন্যাশনাল ব্যাংক অব পাকিস্তান ও সিন্ধু দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন তিনি।

## খেলোয়াড়ী জীবন
১৯৭২-৭৩ মৌসুম থেকে ১৯৯৫-৯৬ মৌসুম পর্যন্ত আনোয়ার খানের প্রথম-শ্রেণীর খেলোয়াড়ী জীবন চলমান ছিল। দীর্ঘকায় গড়নের ডানহাতি ফাস্ট-মিডিয়াম বোলার ও নিচেরসারির মারমুখী ব্যাটসম্যানের ভূমিকায় অবতীর্ণ হতেন তিনি।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আনোয়ার খান। ২ ফেব্রুয়ারি, ১৯৭৯ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৭৯-৮০ মৌসুমে পাকিস্তান দলের সদস্যরূপে অস্ট্রেলিয়া ও নিউজিল্যান্ড গমন করেছিলেন। ইমরান খানের আঘাতপ্রাপ্তির ফলে টেস্ট খেলায় অংশগ্রহণের সুযোগ পান। ১২ ও অপরাজিত ৩ রান সংগ্রহ করেছিলেন তিনি।

## তথ্যসূত্র

## আরও দেখুন
* ইকবাল কাশিম
* এক টেস্টের বিস্ময়কারী
* মুশতাক আহমেদ (ক্রিকেটার)
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:ন্যাশনাল ব্যাংক অব পাকিস্তানের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:বাহাওয়ালপুরের ক্রিকেটার
বিষয়শ্রেণী:সিন্ধুর ক্রিকেটার
কাসেমি কবরস্থান

**মাজারে কাসেমি** বা **কবরস্তানে কাসেমি** হল দারুল উলুম দেওবন্দের প্রাঙ্গণে অবস্থিত একটি কবরস্থান যেখানে উল্লেখযোগ্য দেওবন্দি ব্যক্তিত্বদের সমাহিত করা হয়।

## উল্লেখযোগ্য সমাধিস্থ
* মুহাম্মদ কাসেম নানুতুবি (মৃ. ১৮৮০)
* মাহমুদ হাসান দেওবন্দি (মৃ. ১৯২০)
* আজিজুর রহমান উসমানি (মৃ. ১৯২৮)
* ইজাজ আলী আমরুহী (মৃ. ১৯৫৫)
* হুসাইন আহমদ মাদানি (মৃ. ১৯৫৭)
* ইব্রাহিম বালিয়াভি (মৃ. ১৯৬৭)
* ওয়াহিদুজ্জামান কিরানবি (মৃ. ১৯৯৫)
* আসআদ মাদানি (মৃ. ২০০৬)
* কাফিলুর রহমান নিশাত উসমানি (মৃ. ২০০৬)
* নাসির আহমদ খান (মৃ. ২০১০)
* আব্দুল হক আজমি (মৃ. ২০১৬)
* মুহাম্মদ সালেম কাসেমি (মৃ. ২০১৮) 
* নূর আলম খলিল আমিনী (মৃ. ২০২১)
* উসমান মনসুরপুরী (মৃ. ২০২১)
* আব্দুল খালেক সাম্ভলী (মৃ. ২০২১)
## আরও দেখুন
* দারুল উলুম দেওবন্দ সম্পর্কিত নিবন্ধসমূহ

## তথ্যসূত্র

বিষয়শ্রেণী:দারুল উলুম দেওবন্দের স্থাপনা
বিষয়শ্রেণী:সমাধিস্থল
বিষয়শ্রেণী:দারুল উলুম দেওবন্দ
বিষয়শ্রেণী:ভারতের কবরস্থান
সুগা

**মিন ইয়ুঙ্গি** (, জন্ম - ০৯ মার্চ, ১৯৯৩), যিনি তার স্টেজ নাম **সুগা** () এবং **আগস্ট ডি** নামেও পরিচিত হচ্ছেন একজন দক্ষিণ কোরিয়ান র‍্যাপার, সংগীত-রচয়িতা এবং রেকর্ড প্রডিউসার।  তিনি দক্ষিণ কোরিয়ার প্রখ্যাত বয়ব্যান্ড বিটিএস এর একজন সঙ্গীতশিল্পী। ২০১৩ সালে তিনি বিটিএস এ যোগদান করেন।

## জীবন ও ক্যারিয়ার
### প্রথম জীবন ও ক্যারিয়ার
সুগা ৯ মার্চ, ১৯৯৩ সালে দেগু, দক্ষিণ কোরিয়াতে জন্মগ্রহণ করেন। পরিবারে তাঁর মা, বাবা এবং একজন বড়ভাই আছেন। তিনি তেজন প্রাথমিক বিদ্যালয়, গোয়ানিয়াম মিডল স্কুল এবং আপগুজং হাই স্কুলে পড়াশোনা করেছেন।

## তথ্যসূত্র

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কে-পপ সঙ্গীতশিল্পী
বিষয়শ্রেণী:দেগুর ব্যক্তি
বিষয়শ্রেণী:বিটিএস সদস্য
বিষয়শ্রেণী:দক্ষিণ কোরীয় পুরুষ র‌্যাপার
বিষয়শ্রেণী:দক্ষিণ কোরীয় রেকর্ড প্রযোজক
বিষয়শ্রেণী:দক্ষিণ কোরীয় হিপ হপ রেকর্ড প্রযোজক
বিষয়শ্রেণী:দক্ষিণ কোরীয় সঙ্গীতশিল্পী-গীতরচয়িতা
বিষয়শ্রেণী:দক্ষিণ কোরীয় গায়ক-গীতরচয়িতা
বিষয়শ্রেণী:দক্ষিণ কোরীয় পুরুষ আইডল
বিষয়শ্রেণী:দক্ষিণ কোরিয়ার জাপানি ভাষার সঙ্গীতশিল্পী
বিষয়শ্রেণী:ইংরেজি ভাষার দক্ষিণ কোরীয় সঙ্গীতশিল্পী
বিষয়শ্রেণী:২১শ শতাব্দীর দক্ষিণ কোরীয় সঙ্গীতজ্ঞ
বিষয়শ্রেণী:অর্ডার অফ কালচারাল মেরিট (কোরিয়া) প্রাপক
বিষয়শ্রেণী:হাইব কর্পোরেশনের শিল্পী
এহতেশামুদ্দিন

**এহতেশামুদ্দিন** (; জন্ম: ৪ সেপ্টেম্বর, ১৯৫০) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিক থেকে শুরু করে ১৯৮০-এর দশকের সূচনালগ্ন পর্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর, ন্যাশনাল ব্যাংক অব পাকিস্তান, পাকিস্তান ইন্টারন্যাশনাল এয়ারলাইন্স, পাঞ্জাব, পাঞ্জাব বিশ্ববিদ্যালয়, ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।

## প্রথম-শ্রেণীর ক্রিকেট
১৯৬৯-৭০ মৌসুম থেকে ১৯৮৫-৮৬ মৌসুম পর্যন্ত এহতেশামুদ্দিনের প্রথম-শ্রেণীর খেলোয়াড়ী জীবন চলমান ছিল। তার ব্যাটিংয়ের মান সাধারণ পর্যায়ের ছিল। ডানহাতি মিডিয়াম পেস বোলার এহতেশামুদ্দিন পেসের তুলনায় বোলিংয়ে নিখুঁততার দিকেই অধিক মনোনিবেশ ঘটাতেন।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন এহতেশামুদ্দিন। ২১ নভেম্বর, ১৯৭৯ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৬ আগস্ট, ১৯৮২ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৭৯-৮০ মৌসুমে দলের সাথে ভারত গমন করেন। ছয়-টেস্ট নিয়ে গড়া সিরিজের তিনটিতে অংশগ্রহণের সুযোগ পান। প্রথম, চতুর্থ ও ষষ্ঠ টেস্ট খেলেন তিনি। ঐ সিরিজে তার দল ২-০ ব্যবধানে জয়লাভ করে। তবে, এহতেশামুদ্দিন ব্যক্তিগতভাবে ভালো খেলা উপহার দেন। উইকেটপ্রতি ২০-এর কম খরচে ১৪ উইকেট পান।

কানপুরে সিরিজের চতুর্থ টেস্টের প্রথম ইনিংসে ৫/৪৭ বোলিং পরিসংখ্যান দাঁড় করান। পরবর্তীতে এটিই তার ব্যক্তিগত সেরা বোলিং হিসেবে চিত্রিত হয়ে যায়। সিকান্দার বখ্তের সাথে ১০ উইকেট ভাগাভাগি করে নেন। এরপর, একই মৌসুমে নিজ দেশে সফরকারী অস্ট্রেলিয়া দলের বিপক্ষে একটি টেস্টে অংশ নেন।

## ইংরেজ ক্রিকেটে অংশগ্রহণ
১৯৮২ সালের ইংল্যান্ড সফরে শেষ মুহুর্তে তাকে দলে নেয়া হয়। হেডিংলিতে সর্বশেষ টেস্টে অংশ নেন। ঐ সময়ে তিনি বোল্টন অ্যাসোসিয়েশন লীগে ডেইজি হিলের পক্ষে ক্লাব ক্রিকেটে অংশ নিচ্ছিলেন। পাকিস্তান দল আঘাতে জর্জড়িত ছিল। এহতেশামুদ্দিনকে শারীরিকভাবে অনুপযুক্ত দেখাচ্ছিল। তাসত্ত্বেও, গ্রেইম ফাওলারের উইকেট নিয়ে ইংল্যান্ডের প্রথম উইকেটের পতন ঘটান। পেশীতে টান পড়ায় মাত্র ১৪ ওভার বোলিং করতে সক্ষম হন ও ঐ খেলায় তিনি আর বোলিং করতে পারেননি। পাকিস্তান দল খেলাটিসহ সিরিজে পরাজয়বরণ করে।

ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। পরবর্তীতে তিনি দল নির্বাচকমণ্ডলীর সদস্য ছিলেন।

## তথ্যসূত্র

## আরও দেখুন
* ফারুখ জামান
* পারভেজ সাজ্জাদ
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইউনাইটেড ব্যাংক লিমিটেডের ক্রিকেটার
বিষয়শ্রেণী:ন্যাশনাল ব্যাংক অব পাকিস্তানের ক্রিকেটার
বিষয়শ্রেণী:ন্যাশনাল ব্যাংক অব পাকিস্তান বি-এর ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:পাঞ্জাব বিশ্ববিদ্যালয়ের ক্রিকেটার
বিষয়শ্রেণী:লাহোর গ্রীনসের ক্রিকেটার
বিষয়শ্রেণী:লাহোর এ-এর ক্রিকেটার
বিষয়শ্রেণী:লাহোরের ক্রিকেটার
বিষয়শ্রেণী:লাহোর থেকে আগত ক্রিকেটার
পাম্পেরু (বায়ুপ্রবাহ)

থাম্ব|300px|নাসার আর্থ অবজারভেটরি থেকে ধুলিঝড়
**পাম্পেরু** বা **পম্পেরু** হলো পম্পাস অঞ্চলের পশ্চিম, দক্ষিণ-পশ্চিম বা দক্ষিণে, ব্রাজিল, আর্জেন্টিনা, উরুগুয়ে, প্যারাগুয়ে ও বলিভিয়ার দক্ষিণ থেকে আগত শীতল মেরু বায়ুপ্রবাহ। এই বায়ুপ্রবাহ (প্রায়শই তীব্রভাবে) শীতল বায়ুপ্রবাহের সক্রিয় নিম্ন প্রবাহপথ পরিগ্রহ করে৷ এটি স্কুয়াল রেখার আকৃতি গ্রহণ করে এবং বায়ুপ্রবাহ অতিক্রান্ত হওয়ার পর তাপমাত্রা উল্লেখযোগ্যভাবে কমে যায়। দক্ষিণ গোলার্ধের শীতকালে (প্রধানত মে থেকে আগস্ট মাসে) পাম্পেরু অতিসাধারণ ঘটনা। গ্রীষ্মকালে বুয়েনোস আইরেসের আশেপাশের অঞ্চলে *পাম্পেরু* বায়ুপ্রবাহ দীর্ঘ সময়ের উচ্চ আর্দ্রতা এবং অতি উত্তপ্ত আবহাওয়া পরিবর্তনের ইঙ্গিত দেয়।

## তথ্যসূত্র

## আরও পড়ুন
* বায়ুপ্রবাহের নাম, জিজিওয়েদার.কম। জানুয়ারি ২০০৯ সালে সংগৃহীত
* পেঙ্গুইন ডিকশনারি অব জিওগ্রাফি, ডব্লিউ জি মুর, ১৯৪৯

## আরও দেখুন
* মিনুয়ানো
* জোন্ডা বায়ুপ্রবাহ
* পম্পাস

বিষয়শ্রেণী:আর্জেন্টিনার জলবায়ু
বিষয়শ্রেণী:উরুগুয়ের জলবায়ু
বিষয়শ্রেণী:বায়ুপ্রবাহ
বিষয়শ্রেণী:স্পেনীয় শব্দ ও বাক্যাংশ
আব্দুল্লাহ আল-দোসারি

**আব্দুল্লাহ সালিহ আল-দোসারি** (, ; জন্ম: ১ নভেম্বর ১৯৬৯; **আব্দুল্লাহ আল-দোসারি** নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় ইত্তিফাক এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন ডান-পার্শ্বীয় রক্ষণভাগের খেলোয়াড় হিসেবে খেলেছেন।

২০০৩ সালে, সৌদি আরবের হয়ে আন্তর্জাতিক পর্যায়ে অভিষেক করেছেন, যেখানে তিনি ৮ ম্যাচে ১টি গোল করেছেন। তিনি সৌদি আরবের হয়ে ১৯৯৪ ফিফা বিশ্বকাপে অংশগ্রহণ করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:১৯৯২ কিং ফাহ্দ কাপের খেলোয়াড়
বিষয়শ্রেণী:১৯৯৪ ফিফা বিশ্বকাপের খেলোয়াড়
বিষয়শ্রেণী:এএফসি এশিয়ান কাপ বিজয়ী খেলোয়াড়
বিষয়শ্রেণী:১৯৯০ এশিয়ান গেমসের ফুটবলার
বিষয়শ্রেণী:এশিয়ান গেমসে সৌদি আরবের প্রতিযোগী
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:সৌদি_পুরুষ_ফুটবলার
পিকো-

থাম্ব|পিকো ফ্যারাড ধারক
**পিকো** (সংকেত **p**) হলো মেট্রিক ব্যবস্থায় এককের একটি উপসর্গ। এটি ১০−১২ বা ০.০০০০০০০০০০০১ বা ক্ষুদ্র স্কেলে ১-এর ট্রিলিয়ন ভাগের এক ভাগের মানকে প্রকাশ করে।

শব্দটি স্প্যানীয় ভাষার "পিকো" (pico) শব্দ থেকে আগত, যার অর্থ "চূড়া", "পাখির ঠোঁট", "বিট" ইত্যাদি। ১৯৬০ সালে আন্তর্জাতিক একক পদ্ধতি স্থাপিত হওয়ার সময় থেকে প্রতিষ্ঠিত ১২টি উপসর্গের মধ্যে এই উপসর্গটি অন্যতম।

পরমাণুর ব্যাসার্ধের সীমা ২৫ পিকোমিটার (হাইড্রোজেন) থেকে ২৬০ পিকোমিটার (সিজিয়াম) এর মধ্যে হয়ে থাকে। এক পিকো-আলোকবর্ষ প্রায় ৯ কিলোমিটার (৬ মাইল) এর সমান।

## আরও দেখুন
* আরকেএম কোড

## তথ্যসূত্র

## বহিঃসংযোগ

বিষয়শ্রেণী:এসআই উপসর্গ
পিথোফোরা

***পিথোফোরা*** হলো পিথোফোরাসিয়া গোত্রের সবুজ শৈবালের একটি গণ।

এই ধরনের সূত্রাকার শৈবালের মোটা গঠনবিন্যাসের জন্য কখনো কখনো এদের "অশ্বপুচ্ছ" (ঘোড়ার লেজ) নামেও অভিহিত করা হয়।

## তথ্যসূত্র

## বহিঃসংযোগ
পেটা-

**পেটা** (, সংকেত **P**) হলো মেট্রিক ব্যবস্থায় এককের একটি দশভিত্তিক উপসর্গ। পেটা দ্বারা এক কোয়াড্রিলিয়ন বা ১০১৫ বা ১,০০,০০,০০,০০,০০,০০,০০০ সংখ্যক মানকে প্রকাশ করা হয়। সর্বপ্রথম ১৯৭৫ সালে উপসর্গটি আন্তর্জাতিক একক পদ্ধতি কর্তৃক স্বীকৃত হয়।

*পেটা* শব্দটি প্রাচীন গ্রিক শব্দ  থেকে আগত, যার অর্থ "পাঁচ", কেননা উপসর্গটি দ্বারা ১০০০ এর পঞ্চম ঘাত ১০০০৫ নির্দেশিত হয়। এটি  উপসর্গের সাথে মিলসম্পন্ন, শুধুমাত্র মাঝখানের *ন* ধ্বনি অপসারিত হয়েছে &#91;''টেরা'' (গ্রিক শব্দের অর্থ "দৈত্য") উপসর্গের মতো, যা দ্বারা ১০০০৪ বোঝানো হয় এবং  ("চার") এর সাথে শুধু মাঝের "ট" ধ্বনি বর্জিত&#93;।

## ব্যবহারের উদাহরণ
* ১ পেটামিটার = ১০১৫ মিটার
* ১ পেটাসেকেন্ড = ১০১৫ সেকেন্ড (৩১.৭ মিলিয়ন বছর)
* ১ পেটাহার্টজ = ১০১৫ ঘূর্ণন প্রতি সেকেন্ড। দৃশ্যমান আলোর কম্পাংক প্রায় ০.৫ PHz (পেটাহার্টজ)।
* ১ পেটাবাইট = ১০১৫ বাইট
* ভর-শক্তি তুল্যাঙ্কের মান প্রায় ৮৯.৯ PJ/kg (পেটাজুল/কিলোগ্রাম)।
* ১ আলোকবর্ষ = ৯.৪৬১ Pm (পেটামিটার)।

## আরও দেখুন
* মেট্রিক উপসর্গ
* বাইনারি উপসর্গ

## তথ্যসূত্র

## বহিঃসংযোগ

* বিআইপিএম ওয়েবসাইট

বিষয়শ্রেণী:এসআই উপসর্গ
মহিউদ্দিন আহমদ

**মহিউদ্দিন আহমদ** (জন্ম ১৯৫২) একজন বাংলাদেশী লেখক ও রাজনৈতিক ইতিহাসবেত্তা। তিনি একাধারে বীর মুক্তিযোদ্ধা, সাংবাদিক ও গবেষক। বাংলাদেশের প্রধান রাজনৈতিক দলগুলির ঐতিহাসিক অধ্যয়নের জন্য তিনি মূলত পরিচিত। *জাসদের উত্থান পতন: অস্থির সময়ের রাজনীতি*, *আওয়ামী লীগঃ উত্থানপর্ব ১৯৪৮-১৯৭০*, *আওয়ামী লীগ: যুদ্ধদিনের কথা ১৯৭১*, এবং *বিএনপি: সময়-অসময়* তার উল্লেখযোগ্য কর্ম।

## জীবন ও কর্ম
মহিউদ্দিন আহমদ ১৯৫২ সালের জানুয়ারি মাসে ঢাকায় জন্মগ্রহণ করেন।তার বাবা ছিলেন সরকারি কর্মকর্তা ও মা ছিলেন একজন স্কুল শিক্ষকা। তিনি ঢাকা বিশ্ববিদ্যালয়ে অর্থনীতি অধ্যয়ন করেছেন। ছাত্রাবস্থায় ১৯৭০ সালের ডাকসু নির্বাচনে মুহসীন হল ছাত্র সংসদের সহ-সাধারণ সম্পাদক নির্বাচিত হয়েছিলেন। বিএলএফের সদস্য হিসেবে মুক্তিযুদ্ধে অংশ নিয়েছিলেন। *দৈনিক গণকণ্ঠ*-এ কাজ করেছেন প্রতিবেদক ও সহকারী সম্পাদক হিসেবে। তিনি দক্ষিণ কোরিয়ার সুংকোংহে বিশ্ববিদ্যালয়ে ‘মাস্টার্স ইন এনজিও স্টাডিজ’ কোর্সের প্রতিষ্ঠাতা পরিচালক ও অধ্যাপক ছিলেন।

## গ্রন্থপঞ্জি

### মৌলিক গ্রন্থ
* *জাসদের উত্থান পতন অস্থির সময়ের রাজনীতি (২০১৪)*
* *আওয়ামী লীগ উত্থানপর্ব ১৯৪৮-১৯৭০ (২০১৬)*
* *বিএনপি সময়-অসময় (২০১৬)*
* *আওয়ামী লীগ যুদ্ধদিনের কথা ১৯৭১ (২০১৭)*
* *এই দেশে একদিন যুদ্ধ হয়েছিল (২০১৮)*
* *রাজনীতির অমীমাংসিত গদ্য (২০১৯)*
* *এক-এগারো বাংলাদেশ ২০০৭-২০০৮ (২০১৯)*
* *ইতিহাসের যাত্রী (২০১৯)*
* *বোমা বন্দুকের চোরাবাজার (২০১৯)*
* *Dream Merchant Story of BRAC (২০১৯)*
* *৩২ নম্বর পাশের বাড়ি ২৫ মার্চ ১৫ আগস্ট (২০২০)*
* *বেলা-অবেলা বাংলাদেশ ১৯৭২-১৯৭৫ (২০২০)*
* *[[লাল সন্ত্রাস সিরাজ সিকদার ও সর্বহারা রাজনীতি|লাল সন্ত্রাস:সিরাজ সিকদার ও সর্বহারা রাজনীতি]] (২০২১)*
* *প্রতিনায়ক সিরাজুল আলম খান (২০২১)*
* *অপারেশন ভারতীয় হাইকমিশন (২০২১)*
* *পার্বত্য চট্টগ্রাম: শান্তিবাহিনী জিয়া হত্যা মনজুর খুন (২০২২)*
* *আল-কায়দার খোঁজে (২০২২)*
* *আওয়ামী লীগ বিএনপি কোন পথে (২০২২)*
* *ইতিহাসের বাঁকবদল একাত্তর ও পঁচাত্তর (২০২২)*
* *একাত্তরের মুজিব (২০২৩)*
* *একালের রাজ+নীতি (২০২৩)*
* *বিশ্বজুড়ে বিপ্লব (২০২৩)*
* *১৯৭১ ভারতের বাংলাদেশ যুদ্ধ (২০২৩)*
* *রাজনীতির মওলানা মজলুম জননেতা বিক্ষোভের কারিগর (২০২৩)*
* *বাংলাদেশ বদ্বীপ: একুশ শতকের ব্যবস্থাপনা (মহিউদ্দিন আহমদ, গিয়াসউদ্দীন আহমদ চৌধুরী, ইয়াপ ডি হীর) (২০২৩)*
* *প্লাবনভূমির মহাকাব্য পলাশী থেকে পাকিস্তান (২০২৪)*
* *জামায়াতে ইসলামী: উত্থান বিপর্যয় পুনরুত্থান (২০২৪)*
* *খালেদা (২০২৪)*
* *তাজউদ্দীন নামে একজন প্রধানমন্ত্রী ছিলেন (২০২৪)*
* *বামপন্থার সুরতহাল: বদরুদ্দীন উমরের ইতিহাস পরিক্রমা (২০২৪)*
* *১৯৭১ কলকাতা কোন্দল (২০২৫)*
* *ঢাকায় জিন্না (২০২৫)*

### সম্পাদিত / সংকলিত গ্রন্থ

* *এই সমাজ এই সময় (২০২২)*
* *তেহাত্তরের নির্বাচন  (২০২৪)*
* *চুয়াত্তরের দুর্ভিক্ষ  (২০২৪)*
* *নির্বাচিত প্রবন্ধ:গণকণ্ঠ ১৯৭২-১৯৭৪ (সম্পাদিত) (২০২৪)*
* *বাহাত্তর থেকে পঁচাত্তর একদলীয় সরকার যেভাবে এলো (সম্পাদিত) (২০২৪)*
* *১৯৭১ অবরুদ্ধ বাংলাদেশের শেষ দিনগুলি (সম্পাদিত) (২০২৪)*

### কাব্যগ্রন্থ

* *মারফতি (২০২১)*
* *উঠোন ভরা কষ্ট (২০২৩)*

### স্মৃতিকথা

* *সোনার কাঠি রুপার কাঠি (সাকিনা খাতুন, মহিউদ্দিন আহমদ) (২০২৩)*

### অনুবাদগ্রন্থ

* *এ্যালান পোর শ্রেষ্ঠ গল্প (২০১৫)*
* *কার্ল মার্কসের কবিতা (২০২৩)*

### ভ্রমণ কাহিনী

* *Seol Diary*
* *বাঙালির জাপান আবিষ্কার (২০১৯)*

## তথ্যসূত্র

বিষয়শ্রেণী:বাংলাদেশী লেখক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:বাংলাদেশের মুক্তিযোদ্ধা
প্রোটিনোপ্লাস্ট

থাম্ব|বিভিন্ন ধরনের প্লাস্টিড
**প্রোটিনোপ্লাস্ট** (কখনো কখনো ***প্রোটিওপ্লাস্ট***, ***অ্যালিউরোপ্লাস্ট*** বা ***অ্যালিউরোনাপ্লাস্ট*** হিসেবেও উল্লিখিত) হলো উদ্ভিদকোষে প্রাপ্ত এক ধরনের কোষ অঙ্গাণু। প্রোটিনোপ্লাস্ট কোষ অঙ্গাণুর একটি বৃহৎ দল প্লাস্টিডের অন্তর্ভুক্ত। রঞ্জক বা পিগমেন্ট না থাকায় প্রোটিনোপ্লাস্ট এক ধরনের লিউকোপ্লাস্ট। এতে ক্রিস্টালাইন আমিষ কণিকা থাকে, এবং এই আমিষসম্পৃক্ত এনজাইমের ক্রিয়াস্থলে এদের পাওয়া যায়। ব্রাজিল বাদাম, চীনাবাদাম ও ডালে প্রোটিনোপ্লাস্টের উপস্থিতি লক্ষ্য করা যায়। যদিও সকল প্লাস্টিডেই উচ্চঘনত্বের প্রোটিন থাকে, তবুও ১৯৬০-৭০ এর দশকে আলোক অণুবীক্ষণ এবং ইলেকট্রন অণুবীক্ষণ উভয় যন্ত্রে উচ্চমাত্রার প্রোটিনের জন্য প্রোটিনোপ্লাস্ট প্রথম শনাক্ত করা হয়।

২০০৭ সালে প্রকাশিত একটি নোট অনুযায়ী, বিগত ২৫ বছরে প্রোটিনোপ্লাস্টের ওপর কোনো বৈজ্ঞানিক গবেষণা করা হয় নি।

## আরও দেখুন
* ক্লোরোপ্লাস্ট এবং ইটিওপ্লাস্ট
* ক্রোমোপ্লাস্ট
* লিউকোপ্লাস্ট
** অ্যামাইলোপ্লাস্ট
** ইলায়োপ্লাস্ট

## তথ্যসূত্র

বিষয়শ্রেণী:কোষ জীববিজ্ঞান
বিষয়শ্রেণী:অঙ্গাণু
কোডি উইলসন

**কোডি রুটলেজ উইলসন** (জন্ম: ৩১ জানুয়ারী, ১৯৮৮) আমেরিকান ক্রিপ্টো-নৈরাজ্যবাদী, মুক্ত-বাজার নৈরাজ্যবাদী, এবং বন্দুক-অধিকার কর্মী।  তিনি ডিফেন্স ডিস্ট্রিবিউটেডের প্রতিষ্ঠাতা ও পরিচালক হিসাবে সর্বাধিক পরিচিত, একটি অলাভজনক সংস্থা যা থ্রিডি প্রিন্টিং এবং ডিজিটাল উৎপাদনের জন্য উপযুক্ত উন্মুক্ত প্রবেশাধিকার বন্দুক নকশা, তথাকথিত "উইকি অস্ত্র" বিকশিত করে এবং প্রকাশ করে।  তিনি ডার্ক ওয়ালেট বিটকয়েন স্টোরেজ প্রযুক্তির সহ-প্রতিষ্ঠাতা ।

*[[ওয়াইয়ার্ড (ম্যাগাজিন)|ওয়্যার্ড]]*  ম্যাগাজিনের "ডেঞ্জার রুম" অনুযায়ী ২০১২ সালের বিশ্বের সবচেয়ে ১৫ বিপজ্জনক ব্যক্তির মধ্যে উইলসন এক জন।   ২০১৫ এবং ২০১৭ সালে *[[ওয়াইয়ার্ড (ম্যাগাজিন)|ওয়াইয়ার্ড]]*  ইন্টারনেটের পাঁচজন বিপজ্জনক ব্যক্তির মধ্যে অন্যতম একজন হিসাবে উইলসনের নাম ঘোষণা করা ছিল, এবং ২০১৯ সালে তাকে দশকের অন্যতম সেরা বিপজ্জনক ইন্টারনেট ব্যক্তি হিসাবে তাঁর ঘোষণা করা হয়েছিল। 

## প্রাথমিক জীবন এবং শিক্ষা
কোডির জন্ম লিটল রক, আরকানসাসে। তিনি আরাকানসের ক্যাবট হাই স্কুলের  ছিলেন। তিনি ২০০৬ সালে স্নাতক পাশ করেন।

## তথ্যসূত্র

বিষয়শ্রেণী:টেক্সাসের সক্রিয়কর্মী
বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:মার্কিন নৈরাজ্যবাদী
বিষয়শ্রেণী:ক্রিপ্টো-নৈরাজ্যবাদী
বিষয়শ্রেণী:বিটকয়েনের সাথে যুক্ত ব্যক্তি
বিষয়শ্রেণী:২১শ শতাব্দীর মার্কিন উদ্ভাবক
কাঙ্কের রাজ্য

**কাঙ্কের রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটির শেষ রাজা একীভূতকরণের দলিল স্বাক্ষরের দ্বারা রাজ্যটিকে ভারতীয় অধিরাজ্যে অন্তর্ভুক্তির ক্ষেত্রে সম্মতি দেন৷

কাঙ্কের রাজ্য বস্তার রাজ্যের উত্তর দিকে অবস্থিত ছিল, যদিও বস্তার রাজ্যের উত্তর-পূর্ব দিক থেকে প্রবাহিত হতো মহানদী নদী। এটি মূলত পর্বতসঙ্কুল ঘন অরণ্যে আবৃত অঞ্চল। জঙ্গলে পাওয়া যেত শাল, সেগুন, সতীশাল, বিজয়সারের মত বৃক্ষ। ১৮৮১ জনগণনা অনুসারে এই রাজ্যের জনসংখ্যা ছিল ৬৩,৬১০, ১৯০১ খ্রিস্টাব্দের মধ্যে তা বেড়ে ১,০৩,৫৩৬ জন হয়, যার মধ্যে অধিকাংশই ছিলেন গোণ্ড। বর্তমান ছত্তিশগড় রাজ্যের অন্তর্গত কাঙ্কের জেলার কাঙ্কের শহরটি ছিল এই রাজ্যের রাজধানী, রাজনিবাস এবং প্রশাসনিক সদর দপ্তর। রাজ্যটির প্রচলিত ভাষা গুলি ছিল ছত্তিশগড়ী এবং গোণ্ডি ভাষা। 

## ইতিহাস
রাজ্যটির প্রাচীন ইতিহাস অস্পষ্ট। জনশ্রুতি অনুসারে খ্রিস্টীয় দ্বিতীয় শতাব্দীতে সাতবাহন সাম্রাজ্য সাতবাহন সাম্রাজ্যের রাজা রাজা সাতকর্ণী এই রাজ্যটির পত্তন ঘটান। ১৮০৯ খ্রিস্টাব্দে রাজ্যটির নাগপুরের মারাঠাদের দ্বারা অধিকৃত হলে‌ কাঙ্কেরের রাজাকে গদিচ্যুত এবং ক্ষমতাচ্যুত করা হয়। ১৮১৮ খ্রিস্টাব্দে ব্রিটিশদের নিকট মারাঠা সাম্রাজ্যের পরাজয় হলে নাগপুর রাজ্য একটি ব্রিটিশ করদ রাজ্যে পরিণত হয় এবং তারা ৫০০ ভারতীয় মুদ্রার বিনিময়ে স্থানীয় রাজাকে আবার সিংহাসনে বসান। ১৮২৩ খ্রিস্টাব্দ থেকে কাঙ্কেরের রাজা সরাসরি ব্রিটিশদের করদে পরিণত হয়। 

ব্রিটিশ শাসনকালে ছত্রিশগড় রাজ্য এজেন্সির অন্তর্গত ২৬ টি দেশীয় রাজ্যের মধ্যে এটি ছিল একটি। ১৯৪৭ খ্রিস্টাব্দে ১৫ই আগস্ট ভারতের স্বাধীনতার দিন রাজ্যটির শেষ শাসক ভানুপ্রতাপ দেও এটির ভারতের সংযুক্তিকরণের পক্ষে স্বাক্ষর করেন।

### শাসকবর্গ
কাঙ্কের রাজ্যে শাসকরা মহারাজাধিরাজ উপাধিতে ভূষিত হতেন। 

* .... – ১৭২৯ ঘুরসাই দেও
* ১৭২৯ – ১৭৭৫ হরপাল দেও
* ১৭৭৫ – .... ধীরাজ সিংহ দেও
* .... – .... রামরাজ সিংহ দেও
* .... – ১৮০২ স্যামসাং ভদেও
* ১৮০২ – ১৮০৯ ভূপ দেও
* ১৮০৯ – ১৮১৮ নাগপুর দ্বারা অধিগ্রহণ
* ১৮১৮ – ১৮৩৯ ভূপ দেও
* ১৮৩৯ – ১৮৫৩ পদ্ম দেও
* ডিসেম্বর ১৮৫৩ – মে ১৯০৩ নরহর দেও
* ৯ মে ১৯০৩ – ৮ জানুয়ারি ১৯২৫ লালকমল দেও
* ৮ জানুয়ারি ১৯২৫ – ১৫ আগস্ট ১৯৪৭ ভানুপ্রতাপ দেও

## তথ্যসূত্র

বিষয়শ্রেণী:ছত্তিশগড়ের ইতিহাস
বিষয়শ্রেণী:ছত্তিসগড়ের দেশীয় রাজ্য
বিষয়শ্রেণী:২য় শতাব্দীতে ভারতে প্রতিষ্ঠিত
বিষয়শ্রেণী:ভারতের দেশীয় রাজ্য
বিষয়শ্রেণী:কাঙ্কের জেলা
বিষয়শ্রেণী:১৯৪৭-এ ভারতে বিলুপ্ত
বিষয়শ্রেণী:১৪শ শতাব্দীতে প্রতিষ্ঠিত রাষ্ট্র ও অঞ্চল
বিষয়শ্রেণী:১৯৪৭-এ বিলুপ্ত রাষ্ট্র ও অঞ্চল
ফুট-পাউন্ডাল

**ফুট-পাউন্ডাল** (সংকেত: **ft-pdl**) হলো ফুট–পাউন্ড–সেকেন্ড ব্যবস্থায় শক্তির একটি একক। এটি ১৮৭৯ সালে নির্মিত ইম্পেরিয়াল একক ব্যবস্থার অন্তর্গত, খাঁটি ইংরেজ একক থেকে বিশেষায়িত একটি উপব্যবস্থা।

ফুট-পাউন্ডাল ১/৩২.১৭০৪৮ ফুট-পাউন্ডের সমান, যা পূর্বোক্ত একক থেকে অধিক প্রচলিত।

## রূপান্তর
১ ফুটা-পাউন্ডাল সমান,
* ০.০৩১০৮১ ft•lb<sub>f</sub> (ফুট-পাউন্ড)
* ০.০৪২১৪০১১০০৯৩৮০৪৮ J (জুল, একদম সঠিক মান)
* ৪২১৪০১.১০০৯৩৮০৪৮  আর্গ (একদম সঠিক মান)
* ০.০০০৪ BTU<sub>IT</sub> (ব্রিটিশ থার্মাল ইউনিট)
* ০.০১০০৬৫ cal<sub>IT</sub> (ক্যালরি) বা ০.০০০০১০৬৫ "খাদ্য ক্যালরি" (kcal বা Cal)
* ০.৩৭২৯৭ ইঞ্চি-পাউন্ড বল (in•lbf)
* ৫.৯৬৭৫২ ইঞ্চি-আউন্স বল (in•ozf)

## আরও দেখুন
* পাউন্ডাল
* ফুট-পাউন্ড বল
* পাউন্ড-বল
* স্লাগ (একক)
* শক্তির একক

## তথ্যসূত্র

বিষয়শ্রেণী:শক্তির একক 
বিষয়শ্রেণী:একক
বিষয়শ্রেণী:ইম্পেরিয়াল একক
নিস্তারপর্বের ভোজ

**নিস্তারপর্বের ভোজ** বলতে নূতন নিয়মের সুসমাচারগুলোতে বর্ণিত যীশুর ক্রুশারোপণের পূর্বে যিরূশালেমে প্রেরিতগণের সাথে তাঁর শেষ ভোজকে বোঝানো হয়। খ্রিস্টানরা নিস্তারপর্বের ভোজ বিশেষ দিনে স্মরণ করে থাকেন।

## তথ্যসূত্র

বিষয়শ্রেণী:খ্রিস্টান পরিভাষা
খ্রিস্টতত্ত্ব

**খ্রিস্টতত্ত্ব** () হল খ্রিস্টীয় ধর্মতত্ত্বের একটি শাখা যেখানে যীশুকে নিয়ে অধ্যয়ন করা হয়। বিভিন্ন খ্রিস্টান উপদলের মধ্যে যীশু কি মানুষ ছিলেন, ঈশ্বর ছিলেন নাকি উভয়ই ছিলেন, একজন মশীহ হিসেবে পরজাতীয় শাসকদের হাত থেকে ইহুদি জাতির মুক্তির ক্ষেত্রে কিংবা প্রতিশ্রুতি স্বর্গরাজ্যে বা মানবজাতির পরিত্রাণে তার ভূমিকা কী হবে প্রভৃতি প্রশ্নে মতবিরোধ রয়েছে।

প্রাথমিক খ্রিস্টীয় রচনাসমূহে যীশুকে বিভিন্ন উপাধিতে ভূষিত করা হয়েছে, যেমন: মরিয়মের পুত্র, ঈশ্বরের পুত্র, মশীহ ও কিরিয়োস, যেগুলোর প্রায় সবই হিব্রু ধর্মগ্রন্থ থেকে গৃহীত হয়েছে।

## তথ্যসূত্র

বিষয়শ্রেণী:খ্রিস্টতত্ত্ব
বিষয়শ্রেণী:খ্রিস্টান পরিভাষা
বিষয়শ্রেণী:নিয়মতান্ত্রিক ধর্মতত্ত্ব
পিতা ঈশ্বর

**পিতা ঈশ্বর** হলো বিভিন্ন ধর্মে, বিশেষত খ্রিস্টধর্মে, ঈশ্বরকে সম্বোধনসূচক একটি উপাধি। মূলধারার ত্রিত্ববাদী খ্রিস্টধর্মে, পিতা ঈশ্বরকে ত্রিত্বের প্রথম ব্যক্তি গণ্য করা হয়, এরপর রয়েছেন দ্বিতীয় ব্যক্তি পুত্র ঈশ্বর ও তৃতীয় ব্যক্তি পবিত্র আত্মা ঈশ্বর। দ্বিতীয় শতাব্দী থেকে খ্রীষ্টীয় ধর্মবিশ্বাসে *পিতা ঈশ্বরে বিশ্বাস* অন্তর্ভুক্ত হয়, প্রধানত *পিতা ও মহাবিশ্বের স্রষ্টা* হিসেবে তাঁর ক্ষমতার জন্য।

## তথ্যসূত্র

বিষয়শ্রেণী:স্রষ্টা দেবতা
বিষয়শ্রেণী:ঈশ্বরের ধারণা
বিষয়শ্রেণী:ঈশ্বরের নাম
বিষয়শ্রেণী:প্রজ্ঞার দেবতা
পবিত্র আত্মা ঈশ্বর

**পবিত্র আত্মা ঈশ্বর** হল খ্রিস্টধর্মের অধিকাংশ উপদলের মতে ত্রিত্বের তৃতীয় ব্যক্তি। ত্রয়াত্মক ঈশ্বর পিতা, পুত্র ও পবিত্র আত্মায় মূর্তমান হন এবং প্রতিটি অস্তিত্বই এক ঈশ্বর। অত্রিত্ববাদী খ্রিস্টানরা, যারা ত্রিত্বের ধারণাকে অস্বীকার করে, পবিত্র আত্মা বিষয়ে মূলধারার খ্রিস্টানদের সাথে ব্যাপক দ্বিমত পোষণ করে। নূতন নিয়মে একে খ্রীষ্টের আত্মা, সত্যের আত্মা ও পবিত্র আত্মা নামে অবিহিত করা হয়।

## তথ্যসূত্র

## বহিঃসংযোগ
* *[[Catechism of the Catholic Church]]*: CHAPTER THREE. I BELIEVE IN THE HOLY SPIRIT (nos. 683–686); ARTICLE 8. "I BELIEVE IN THE HOLY SPIRIT" (nos. 687–747)

বিষয়শ্রেণী:পবিত্র আত্মা
বিষয়শ্রেণী:খ্রিস্টান পরিভাষা
বিষয়শ্রেণী:স্রষ্টা দেবতা
বিষয়শ্রেণী:প্রজ্ঞার দেবতা
বিষয়শ্রেণী:খ্রিস্টধর্মে ঈশ্বর
বিষয়শ্রেণী:দেব-দেবী ও আত্মা
গুগল পিক্সেল স্মার্টফোনসমুহের তুলনা

নিম্নে অ্যান্ড্রয়েড অপারেটিং সিস্টেমে পরিচালিত, গুগল পিক্সেল সারির ডিভাইসসমূহের একটি তুলনামূলক তালিকা

## See also

* Comparison of Google Nexus smartphones
* Comparison of smartphones
* List of Google Play edition devices
* Pixel (smartphone)

## References


বিষয়শ্রেণী:স্মার্টফোন
বিষয়শ্রেণী:মোবাইল ফোনের তালিকা
বিষয়শ্রেণী:গুগল হার্ডওয়্যার
বিষয়শ্রেণী:গুগল পিক্সেল
কাওয়ার্ধা রাজ্য

**কাওয়ার্ধা রাজ্য** ছিলো ব্রিটিশ শাসিত ভারতের মধ্য প্রদেশ ও বেরার প্রদেশে অবস্থিত একটি দেশীয় রাজ্য, যা বর্তমানে ভারতের অন্তর্গত৷  বর্তমান ছত্তিশগড় রাজ্যের কবীরধাম জেলায় অবস্থিত কাওয়ার্ধা শহরটি ছিল এই রাজ্যের রাজধানী ও প্রশাসনিক সদর। মূল শহর থেকে পশ্চিম দিকে কুড়ি কিলোমিটার দূরত্বের মধ্যে রয়েছে ছত্তিশগড়ের খাজুরাহো নামে পরিচিত ভোরামদেও মন্দির।

## ইতিহাস
১৭৫১ খ্রিস্টাব্দে কাওয়ার্ধা রাজ্য প্রতিষ্ঠালাভ করে৷ জনশ্রুতি অনুযায়ী রাজ্যটির নাম এসেছে কবীরধাম থেকে, কবীর ছিলেন একজন বিখ্যাত লেখক। বর্তমান কাওয়ার্ধা জেলার সদরের নাম কবীরধাম। পুরাকালে বহু কবীরপন্থী এই অঞ্চলে বসবাস করতেন। রাজ্যের শাসক ছিলেন গোণ্ড জাতির রাজগোণ্ড রাজবংশের বংশধর। 
কাওয়ার্ধা রাজ্যের শেষ শাসক ঠাকুরলাল ধর্মরাজ সিংহ ১৯৪৮ খ্রিস্টাব্দের পয়লা জানুয়ারি তারিখে ভারতীয় অধিরাজ্যে যোগদানের সম্মতিপত্র স্বাক্ষর করলে প্রাথমিকভাবে এই দেশীয় রাজ্যটিকে ভারতের বোম্বে রাজ্যের অন্তর্ভুক্ত করা হয়। পরে ভাষাভিত্তিক রাজ্য পুনর্গঠন আইন অনুসারে এটি মধ্যপ্রদেশ রাজ্যে আসে, মধ্যপ্রদেশ রাজ্য দ্বিখণ্ডিত হলে এটি নবগঠিত ছত্তিশগড় রাজ্যের অন্তর্ভুক্ত হয়৷

### শাসকবর্গ
কাওয়ার্ধা দেশীয় রাজ্যের শাসকগণ ঠাকুর উপাধিতে ভূষিত হতেন। 
* ১৭৫১ – ১৮০১ মহাবলী সিংহ
* ১৮০১ – ১৮৪৮ উজিয়ার সিংহ
* ১৮৪৮ – ১৮৫২ তোক সিংহ
* ১৮৬০ – .... বৈজনাথ সিংহ
* ১৮৬? – ১৮৬৩ রাম সিংহ
* ১৮৬৩ – ১৮৬৪ বাহাদুর সিংহ
* ১৮৬৪ – ১৮৯১ রাজপাল সিংহ
* ১৮৯১ – ৪ ফেব্রুয়ারি ১৯২০ যদুনাথ সিংহ
* ৪ ফেব্রুয়ারি ১৯২০ – ১৫ আগস্ট ১৯৪৭ লাল ধর্মরাজ সিংহ

বর্তমানে কাওয়ার্ধা রাজ্যের নামমাত্র রাজা হলেন যোগেশ্বররাজ সিংহ।

## তথ্যসূত্র

বিষয়শ্রেণী:ছত্তিশগড়ের ইতিহাস
বিষয়শ্রেণী:ছত্তিসগড়ের দেশীয় রাজ্য
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:কবীরধাম জেলা
বিষয়শ্রেণী:১৯৪৮-এ ভারতে বিলুপ্ত
বিষয়শ্রেণী:১৭৫১-এ প্রতিষ্ঠিত রাষ্ট্র ও অঞ্চল
কি করে বলব তোমায়

**কি করে বলব তোমায়** একটি ভারতীয় বাংলা টেলিভিশন ধারাবাহিক, যার প্রিমিয়ার হয়েছিল ১৬ ডিসেম্বর ২০১৯ সালে, এবং এটি বাংলা সাধারণ বিনোদন চ্যানেল জি বাংলাতে প্রচারিত হয় এবং জী৫ ডিজিটাল প্ল্যাটফর্মে উপলব্ধ। ধারাবাহিকটিতে অভিনয় করছেন স্বস্তিকা দত্ত, অয়ন নায়ক এবং ক্রুশাল আহুজা। ধারাবাহিকটি প্রযোজনা করেছেন শশী সুমিত প্রোডাকশনস। এটি ২০২০ সালের ৬ আগস্ট হিসাবে, ১০০তম পর্ব সম্পন্ন করেছে।

## কাহিনী

**কি করে বলব তোমায়** সুমিত প্রোডাকশন প্রযোজিত এবং আয়ান সেনগুপ্ত পরিচালিত একটি বাংলা নাটক । স্বস্তিকা দত্ত,অয়ন নায়ক, ক্রুশাল আহুজা এবং রাহুল দেব বোস অভিনীত এই নাটটি মূল চরিত্রে অভিনয় করা গল্পটি রাধিকাকে ঘিরে আবর্তিত হয়, যিনি একজন সফল ফ্যাশন ডিজাইনার হওয়ার আকাঙ্ক্ষী। কৌশিক তার জীবনে সতেজ বাতাসের নিঃশ্বাসের মতো প্রবেশ করে, কিন্তু পরে রাধিকা তাকে হারিয়ে ফেলে।  তারপরে কর্ণ নামে এক ব্যবসায়ী রাধিকার প্রেমে পড়ে যান।

## চরিত্র

* রাধিকা সেন - স্বস্তিকা দত্ত 
* অর্জন -অয়ন নায়ক
* কর্ণ সেন -ক্রুশাল আহুজা
* কৌশিক - রাহুল দেব বোস
* যোয় - উদয় প্রতাপ সিংহ
* নির্মলা -অনন্যা সেনগুপ্ত
* পায়েল সেন -মানসী সেনগুপ্ত
* অরূপ - অর্ঘ মুখার্জী
* অনুরাধা -অদিতি চ্যাটার্জী
* আদিনাথ - সোহান বন্দ্যোপাধ্যায়
* তৃষা -সোমাশ্রী ভট্টাচার্য
* অর্পিতা মুখার্জী
* রিয়া -রায়সোমাশ্রী দাস
* ডলি সেন - সঙ্ঘশ্রী সিনহা মিত্র
* বাবলি সেন -সোহিনী ব্যানার্জী / কুয়াশা বিশ্বাস
* পিংকি -ময়না মুখার্জী
* ইন্দ্রজিৎ মজুমদার

## তথ্যসূত্র

বিষয়শ্রেণী:জি বাংলার মৌলিক অনুষ্ঠান
বিষয়শ্রেণী:ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:বাংলা ভাষার টেলিভিশন অনুষ্ঠান
বিষয়শ্রেণী:ভারতীয় টেলিভিশনের অনুষ্ঠান
বিষয়শ্রেণী:বাংলা ভাষার টেলিভিশন
বিষয়শ্রেণী:২০২১-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতীয় নাট্য টেলিভিশন ধারাবাহিক
রুডি ফন ভুরেন

**রুডল্ফ জ্যানসে ফন ভুরেন** (; জন্ম: ২০ সেপ্টেম্বর, ১৯৭২) উইন্ডহুক এলাকায় জন্মগ্রহণকারী চিকিৎসক ও পরিবেশবাদী এবং প্রাক্তন নামিবীয় আন্তর্জাতিক ক্রিকেটার। নামিবিয়া ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে ২০০০-এর দশকের সূচনালগ্ন পর্যন্ত নামিবিয়ার পক্ষে আন্তর্জাতিক ক্রিকেটে অংশগ্রহণ করেছেন।

## খেলোয়াড়ী জীবন
সমগ্র খেলোয়াড়ী জীবনে পাঁচটিমাত্র ওডিআইয়ে অংশগ্রহণ করেছেন **রুডি ফন ভুরেন**। ১৬ ফেব্রুয়ারি, ২০০৩ তারিখে কিম্বার্লিতে পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ৩ মার্চ, ২০০৩ তারিখে ব্লুমফন্তেইনে নেদারল্যান্ডস দলের বিপক্ষে সর্বশেষ ওডিআইয়ে অংশ নেন তিনি।

ক্রিকেট বিশ্বকাপের পাঁচ খেলায় তিনি মিশ্র সফলতা পান। তন্মধ্যে, ড্যারেন লেহম্যানের এক ওভার থেকে তৎকালীন ২৮ রান সংগ্রহের রেকর্ড গড়েন। প্রথম নামিবীয় বোলার হিসেবে একদিনের আন্তর্জাতিকে পাঁচ-উইকেট লাভের কৃতিত্ব প্রদর্শন করেন। ইংল্যান্ডের বিপক্ষে এ সাফল্য পেয়েছিলেন তিনি।

২০০৩ সালের ক্রিকেট বিশ্বকাপ ও রাগবি ইউনিয়ন বিশ্বকাপে নিজ দেশের প্রতিনিধিত্ব করে বেশ পরিচিতি লাভ করেন। এরফলে, ক্রিকেট ও রাগবি ইউনিয়নের বিশ্বকাপে একই বছরে অংশ নিয়ে প্রথম ও একমাত্র ব্যক্তি হিসেবে অংশ নেন।

রাগবি খেলায় ফ্লাই-হাফ অবস্থানে খেলতেন। নামিবিয়ার রাগবি বিশ্বকাপ দলের অংশ নেন। তবে, অধিকাংশ সময়ই তিনি আঘাতগ্রস্ত ছিলেন। পূর্বতন চ্যাম্পিয়ন অস্ট্রেলিয়ার বিপক্ষে তার দল ১৪২-০ ব্যবধানে পরাভূত হয়। কিন্তু, রোমানিয়ার বিপক্ষে পরিবর্তিত খেলোয়াড় হিসেবে ইতিহাস গড়েন তিনি।

## ব্যক্তিগত জীবন
ব্যক্তিগত জীবনে বিবাহিত তিনি। ডিসেম্বর, ২০০০ সালে নামিবীয় পরিবেশবাদী মারলিস ফন বুরেনের সাথে পরিণয়সূত্রে আবদ্ধ হন। তারা উভয়ে এন/আন কু সি ওয়াইল্ডলাইফ স্যাঙ্কচুয়ারি পরিচালনা করছেন। এছাড়াও, নামিবীয় রাষ্ট্রপতি ড. হেগ গেইনগবের ব্যক্তিগত চিকিৎসকের দায়িত্বে রয়েছেন।

২০০৫ সালে মারলিসকে সাথে নিয়ে তাদের দীর্ঘদিনের বন্ধু ক্রিস হিউনিসের সহযোগিতায় উইন্ডহোকের ৪২ কিলোমিটার দূরবর্তী এলাকা ওভুয়ুতে খামার ক্রয় করেন। সেখানে তারা এন/আন কু সি (নানকুসে) নামীয় সংরক্ষিত পর্যটন সংস্থা গঠন করেন। অ্যাঞ্জেলিনা জোলি ও নামিবিয়ায় জন্মগ্রহণকারী কন্যা শিলো’র সাথে এ সংস্থার বেশ জোড়ালো সম্পর্ক রয়েছে। এন/আন কু সি ওয়াইল্ডলাইফ স্যাঙ্কচুয়ারি ২০০৭ সালে সর্বসাধারণের জন্যে উন্মুক্ত করে দেয়া হয়।

## তথ্যসূত্র

## আরও দেখুন
* মিচেল স্যান্টনার
* আরশাদ আইয়ুব
* ক্রিকেট ও রাগবি ইউনিয়ন খেলোয়াড়দের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 
*Rudie van Vuuren  at Rugby Heaven
*Rudi van Vuuren at BBC Sport
*Naankuse website Rudie and Marlice van Vuuren, help orphaned and injured wildlife through N/a’an ku sê sanctuary in Namibia

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:নামিবীয় ক্রিকেটার
বিষয়শ্রেণী:নামিবিয়ার একদিনের আন্তর্জাতিক ক্রিকেটার
গাণিতিক রসায়ন

**গাণিতিক রসায়ন** () রসায়নশাস্ত্রের একটি শাখা যেখানে গণিতের প্রয়োগ করে রাসায়নিক ঘটনাসমূহের গাণিতিক প্রতিমান নির্মাণ করাই মূল উদ্দেশ্য। গাণিতিক রসায়নের সাথে গণনামূলক রসায়নশাস্ত্রের পার্থক্য রয়েছে। 

গাণিতিক রসায়নশাস্ত্রে গবেষণার প্রধান প্রধান কিছু ক্ষেত্র হল রাসায়নিক গ্রাফ তত্ত্ব, যেখানে রাসায়নিক টপোগণিত যেমন আইসোমারদের গাণিতিক গবেষণা নিয়ে অধ্যয়ন করা হয়। এছাড়া দল তত্ত্ব (গ্রুপ থিওরি)-এর রাসায়নিক দিকগুলিও এখানে আলোচিত হয়, যা স্টিরিও-রসায়ন ও কোয়ান্টাম রসায়নে প্রয়োগ করা সম্ভব। আণবিক লেখচিত্র ও টপোগাণিতিক সূচক হলো গাণিতিক রসায়নের দুইটি প্রাথমিক প্রতিমান বা মডেল।  

১৯শ শতকে গেয়র্গ হেল্ম গাণিতিক রসায়নের উপরে একটি সন্দর্ভ রচনা করেন, যাকে এই ক্ষেত্রটির প্রারম্ভ হিসেবে বিবেচনা করা যেতে পারে।

## তথ্যসূত্র

বিষয়শ্রেণী:গাণিতিক রসায়ন
বিষয়শ্রেণী:রসায়ন
বিষয়শ্রেণী:তাত্ত্বিক রসায়ন
বিষয়শ্রেণী:রসায়ন তথ্যবিজ্ঞান
বিষয়শ্রেণী:রাসায়নিক তথ্যবিজ্ঞান
ক্রিস্পার

**ক্রিস্পার** (ইংরেজি CRISPR), যা  "ক্লাস্টার্ড রেগুলারলি ইন্টারস্পার্সড শর্ট প্যালিনড্রোমিক রিপিট্‌স" (Clustered regularly interspaced short palindromic repeats) নামক ইংরেজি পদবন্ধটির সংক্ষিপ্ত রূপ, কিছু আদিকেন্দ্রিক জীব যেমন ব্যাকটেরিয়া ও আর্কিয়ার বংশাণুসমগ্রে (জিনোমে) প্রাপ্ত কিছু ডিএনএ অনুক্রমের একটি পরিবার। আদিকেন্দ্রিক জীবটিকে বিভিন্ন ব্যাকটেরিয়াভক্ষক ভাইরাস সংক্রমিত করার ফলে যে ডিএনএ খণ্ডাংশগুলি পাওয়া যায়, তাদের থেকে এই ডিএনএ অনুক্রমগুলি বের করা যায়। পরবর্তী সংক্রমণগুলিতে সদৃশ ব্যাকটেরিয়াভক্ষকদের থেকে প্রাপ্ত ডিএনএ শনাক্ত করতে ও ধ্বংস করতে এগুলি ব্যবহার করা যায়। সুতরাং এই ডিএনএ অনুক্রমগুলি আদিকেন্দ্রিক জীবসমূহের (ভক্ষক) ভাইরাসরোধী প্রতিরক্ষা ব্যবস্থাতে কেন্দ্রীয় ভূমিকা পালন করে।

ক্রিস্পার-ক্যাস ব্যবস্থা একটি আদিকোষকেন্দ্রীয় অনাক্রম্যতন্ত্র যা বহিরাগত বংশাণু উপাদান যেমন প্লাজমিড বা ভক্ষকদের ভেতরে অবস্থিত উপাদানগুলি থেকে ঘাতসহিষ্ণুতা প্রদান করে এবং এক ধরনের অর্জিত অনাক্রম্যতা প্রদান করে। স্পেসার অনুক্রমকে আশ্রয়দানকারী আরএনএগুলি ক্রিস্পার-সংশ্লিষ্ট ক্যাস প্রোটিনগুলিকে বহিরাগত রোগসৃষ্টিকারী ডিএনএ শনাক্ত করতে এবং এগুলিকে কেটে ফেলতে সাহায্য করে। অন্যান্য আরএনএ-পরিচালিত ক্যাস প্রোটিনগুলি বহিরাগত আরএনএ কর্তন করতে পারে। এ পর্যন্ত অনুক্রমায়িত ৫০% ব্যাকটেরিয়া বংশাণুসমগ্রতে এবং প্রায় ৫০% আর্কিয়া বংশাণুসমগ্রতে ক্রিস্পার প্রোটিনগুলি পাওয়া গেছে।

এই ব্যবস্থাগুলিকে ব্যবহার করে ক্রিস্পার বংশাণু সম্পাদনা নামক কৌশল উদ্ভাবন করা হয়েছে, যাতে সচরাচর ক্যাস৯ বংশাণুটি ব্যবহার করা হয়ে থাকে। এই সম্পাদনা প্রক্রিয়াটির বহুবিধ প্রয়োগ রয়েছে, যার মধ্যে মৌলিক জীববৈজ্ঞানিক গবেষণা, জৈবপ্রযুক্তি পণ্য উদ্ভাবন এবং রোগসমূহের চিকিৎসা অন্যতম। ক্রিস্পার-ক্যাস৯ বংশাণুসমগ্র সম্পাদনা কৌশলটি উদ্ভাবনের জন্য ২০২০ সালে এমানুয়েল শারপঁতিয়ে ও জেনিফার ডাউডনা-কে রসায়নে নোবেল পুরস্কার প্রদান করা হয়।

## তথ্যসূত্র

বিষয়শ্রেণী:জৈবপ্রযুক্তি
বিষয়শ্রেণী:বংশাণু প্রকৌশল
বিষয়শ্রেণী:আণবিক জীববিজ্ঞান
বিষয়শ্রেণী:অনাক্রম্যতন্ত্র
বিষয়শ্রেণী:জীববৈজ্ঞানিক প্রকৌশল
বিষয়শ্রেণী:উদীয়মান প্রযুক্তি
বিষয়শ্রেণী:বংশাণুসমগ্র সম্পাদনা
বিষয়শ্রেণী:অ-সংকেতী আরএনএ
খয়রাগড় রাজ্য

**খয়রাগড় রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ বর্তমান ছত্তিশগড় রাজ্যের রাজনন্দগাঁও জেলায় অবস্থিত খয়রাগড় শহরটি ছিল এই রাজ্যের রাজধানী, রাজনিবাস ও প্রশাসনিক সদর দপ্তর। 

## ইতিহাস
খয়রাগড় মূলত ছিল একটি জায়গীর, ১৮৯৮ দে ব্রিটিশদের দ্বারা একটি দেশীয় রাজ্যের মর্যাদাপ্রাপ্ত হয় এবং এর সাথে তারা রাজা উপাধি গ্রহণ করেন। রাজ্যটির শাসকরা ছিলেন নাগবংশীয় রাজপুত পরিবারের বংশধর। এদের অধিকাংশ অঞ্চল সমতলভূমি হওয়ায় চাষবাসে যথেষ্ট উন্নত ছিল।
খয়রাগড়ের বর্তমান শাসকরা নিজেদের প্রাচীন গড় মণ্ডলা রাজপরিবারের উত্তরসূরী বলে দাবি করেন।

### শাসকবর্গ
খয়রাগড় দেশীয় রাজ্যের শাসকগণ রাজা উপাধিতে ভূষিত হতেন। 

* ১৮৩৩ - ১৮৭৪ : লাল ফতে সিং
* ১৮৭৪ - ১৮৯১ : লাল উমরাও সিং
* ১৮৯১ - ১৮৯৮ : কমল নারায়ণ সিং
* ১৮৯৮ - ১৯০৮ : রাজা কমল নারায়ণ সিং (রাজা উপাধি গ্রহণ)
* ১৯০৮ - ১৯১৮ : রাজা লাল বাহাদুর সিং
* ১৯১৮ - ১৫ আগস্ট ১৯৪৭ : রাজাবাহাদুর বীরেন্দ্র বাহাদুর সিং (চারবছর বয়সে সিংহাসনে আরোহণ)
### নামমাত্র রাজা
* রাজা শ্রীবরীন্দ্র বাহাদুর সিং : তিনি গুজরাটের নয়ানগর রাজ্যের রাজকুমারী রেশমী দেবীকে বিবাহ করেন৷
* রাজা শ্রীদেবব্রত সিং

## তথ্যসূত্র

বিষয়শ্রেণী:ছত্তিশগড়ের ইতিহাস
বিষয়শ্রেণী:ছত্তিসগড়ের দেশীয় রাজ্য
বিষয়শ্রেণী:১৮৩৩-এ ভারতে প্রতিষ্ঠিত
বিষয়শ্রেণী:ভারতের দেশীয় রাজ্য
বিষয়শ্রেণী:রাজনন্দগাঁও জেলা
বিষয়শ্রেণী:১৯৪৮-এ ভারতে বিলুপ্ত
ক্রিস্পার বংশাণু সম্পাদনা

**ক্রিস্পার বংশাণু সম্পাদনা** (CRISPR gene editing) বংশাণু প্রকৌশল ও আণবিক জীববিজ্ঞান ক্ষেত্রে ব্যবহৃত একটি কৌশল যার সাহায্যে জীবিত জীবসমূহের বংশাণুসমগ্র পরিবর্তন করা সম্ভব। এই কৌশলটি ব্যাকটেরিয়াদের মধ্যে অবস্থিত ক্রিস্পার-ক্যাস৯ ভাইরাসরোধী প্রতিরক্ষা ব্যবস্থার একটি সরলীকৃত রূপ। ক্যাস৯ নিউক্লিয়েজকে একটি কৃত্রিম পরিচালক আরএনএ-এর সাথে যূথবদ্ধ করে কোনও কোষের ভেতরে অনুপ্রবিষ্ট করিয়ে ঐ কোষের বংশাণুসমগ্রটিকে একটি উদ্দীষ্ট অবস্থানে কর্তন করা সম্ভব এবং এর মাধ্যমে বিদ্যমান বংশাণুসমূহকে অপসারণ এবং/কিংবা নতুন বংশাণু জীবন্ত অবস্থায় যোগ করা সম্ভব।

এই কৌশলটিকে জৈবপ্রযুক্তি ও চিকিৎসাবিজ্ঞান ক্ষেত্রে অত্যন্ত তাৎপর্যপূর্ণ বলে মনে করা হয়, কারণ এর মাধ্যমে জীবন্ত অবস্থাতেই অত্যন্ত সুক্ষ্মতার সাথে, সাশ্রয়ীভাবে ও অনায়াসে বংশাণুসমগ্রগুলিকে সম্পাদনা করা সম্ভব। এই প্রযুক্তিটিকে নতুন ঔষধ, কৃষিদ্রব্য, বংশাণুগতভাবে পরিবর্তিত জীব সৃষ্টিকরণ কিংবা রোগসৃষ্টিকারী জীবাণু ও কীটপতঙ্গদের নিয়ন্ত্রণে ব্যবহার করা সম্ভব। এছাড়া উত্তরাধিকার সূত্রে প্রাপ্ত বংশগতীয় রোগসমূহের চিকিৎসার পাশাপাশি দেহকোষীয় পরিব্যক্তির ফলে সৃষ্ট রোগ যেমন কর্কটরোগ বা ক্যান্সারের চিকিৎসাতেও এটি ব্যবহৃত হবার সম্ভাবনা আছে। তবে মানব ভ্রূণকোষের বংশাণু পরিবর্তনে এই কৌশলের প্রয়োগ অত্যন্ত বিতর্কিত।

ক্রিস্পার বংশাণু সম্পাদনা কৌশল উদ্ভাবনের জন্য মার্কিন বিজ্ঞানী জেনিফার ডাউডনা এবং ফরাসি বিজ্ঞানী এমানুয়েল শারপঁতিয়েকে ২০২০ সাকে রসায়নে নোবেল পুরস্কার প্রদান করা হয়। এছাড়া মার্কিন যুক্তরাষ্ট্রে কর্মরত আণবিক জীববিজ্ঞানী জর্জ চার্চ, চীনা-বংশোদ্ভূত মার্কিন বিজ্ঞানী ফেং চাং ও ফরাসি-বংশোদ্ভূত মার্কিন বিজ্ঞানী রোদল্‌ফ বারঁগু, ফ্রান্সের বিজ্ঞানী ফিলিপ অর্ভাত এবং লিথুয়ানিয়ার বিজ্ঞানী ভির্গিনিউস শিক্‌শনিস এই প্রযুক্তির উদ্ভাবনে গুরুত্বপূর্ণ ভূমিকা রেখেছেন।

## তথ্যসূত্র

বিষয়শ্রেণী:জৈবপ্রযুক্তি
বিষয়শ্রেণী:বংশাণু প্রকৌশল
বিষয়শ্রেণী:বংশাণুসমগ্র সম্পাদনা
মানসিক ঘাতসহিষ্ণুতা

থাম্ব|সেনাবাহিনী ন্যাশনাল গার্ডের পরিচালকের বিশেষ সহকারী জেনারেল জেনারেল মাইকেল ববেক মনস্তাত্ত্বিক স্বাস্থ্য ও নমনীয়তা শীর্ষ সম্মেলনের সময় আর্মি গার্ডের সামনে যে মানসিক স্বাস্থ্য চ্যালেঞ্জের মুখোমুখি হয়েছেন সে সম্পর্কে কথা বলেছেন
**মানসিক ঘাতসহিষ্ণুতা** (psychological resilience) বলতে মানসিকভাবে বা আবেগিকভাবে কোনও সঙ্কটের মোকাবেলা করে আয়ত্তে নিয়ে আসা এবং দ্রুত সঙ্কটপূর্বকালীন অবস্থায় ফেরত আসার ক্ষমতাকে বোঝায়। যখন কোনও ব্যক্তি "মানসিক প্রক্রিয়াসমূহ ও আচরণ ব্যবহার করে নিজস্ব ইতিবাচক বৈশিষ্ট্যগুলিকে লালন করে ও মানসিক চাপসৃষ্টিকারকদের সম্ভাব্য নেতিবাচক প্রভাব থেকে নিজেকে রক্ষা করে", তখন বলা হয় যে তার মানসিক ঘাতসহিষ্ণুতা বিদ্যমান। সহজ ভাষায় যেসব ব্যক্তি কোনও সঙ্কট বা বিশৃঙ্খলার মধ্যে শান্ত থাকা এবং কোনও দীর্ঘকালীন নেতিবাচক পরিণাম ছাড়াই সেইসব ঘটনা উত্তরণ করে বেরিয়ে আসার মনোস্তাত্ত্বিক ও আচরণীয়  সামর্থ্য প্রদর্শন করে, তাদের মানসিক ঘাতসহিষ্ণুতা আছে বলা হয়।

## তথ্যসূত্র

## আরও দেখুন
* মানসিক দৃঢ়তা

বিষয়শ্রেণী:প্রেরণা
বিষয়শ্রেণী:জীবনযাপনের দক্ষতা
বিষয়শ্রেণী:মনস্তাত্ত্বিক উপযোজন
বিষয়শ্রেণী:মনোবৈজ্ঞানিক তত্ত্ব
বিষয়শ্রেণী:আত্ম-নির্ভরতা
বিষয়শ্রেণী:স্বয়ংসম্পূর্ণতা
২০২০–২১ বাংলাদেশ ক্রিকেট দলের নিউজিল্যান্ড সফর

বাংলাদেশ ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা মার্চ থেকে এপ্রিল ২০২১-এ অনুষ্ঠিত হয়।  মূলত, সফরটি নির্ধারিত ছিল ২০২০ এর অক্টোবরে, ২০২০ আইসিসি টি২০ বিশ্বকাপ প্রতিযোগিতার ঠিক পূর্বে। ২০২০-এর আগস্টে, নিউজিল্যান্ড ক্রিকেট নিশ্চিত করে যে, সফরসূচীটি সামনে অগ্রসর হচ্ছে, এবং তারা তাদের সরকারের সাথে কোভিড-১৯ মহামারীর সময়ে **জৈববলয়** পদ্ধতি আরোপ করতে কাজ করে যাচ্ছে। ২৯ সেপ্টেম্বর ২০২০ তারিখে, নিউজিল্যান্ড ক্রিকেট বাংলাদেশের সাথে সিরিজের সূচী নিশ্চিত করে। ওডিআই সিরিজের ম্যাচগুলো হবে ২০২০-২৩ আইসিসি ক্রিকেট বিশ্বকাপ সুপার লীগ প্রতিযোগিতার অংশ।

৪ ফেব্রুয়ারি ২০২১, সফরের তারিখটিকে আরো এক সপ্তাহ পিছিয়ে দেয়া হয়, যাতে কোভিড-১৯ মহামারীর জন্য প্রয়োজনীয় কোয়ারেন্টাইন ও আইনী জটিলতা কাটিয়ে উঠার পর্যাপ্ত সময় পাওয়া যায়। টি২০ ম্যাচগুলি নিউজিল্যান্ড ও অস্ট্রেলিয়ার মধ্যকার মহিলাদের ফিক্সারের পাশাপাশি ডাবল-হেডার হিসাবে খেলা হবে।

সফরের আগে নিউজিল্যান্ডের অধিনায়ক কেন উইলিয়ামসন কনুইয়ের চোটের কারণে ওয়ানডে ম্যাচ থেকে বাদ পড়েন, তার জায়গায় অধিনায়ক হিসাবে টম ল্যাথাম-এর নাম ঘোষণা করা হয়।

## দলীয় সদস্য

রস টেলরকে প্রথম ওডিআই থেকে বাদ দেয়া হয় এবং পরিবর্তিত খেলোয়াড় হিসাবে নিউজিল্যান্ডের স্কোয়াডে যোগ দেন মার্ক চ্যাপম্যান  বাংলাদেশ দলের তামিম ইকবাল পূর্বে নিজের ব্যক্তিগত কারণে টি২০আই স্কোয়াড থেকে নিজেকে তুলেন নেন। হাসান মাহমুদ প্রথম ওডিআই খেলার সময় চোটে পড়ে গেলে বাংলাদেশের টি২০আই স্কোয়াড থেকে বাদ পড়ে যায়।

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## টীকা

## তথ্যসূত্র

## বহিঃসংযোগ
* ক্রিকইনফোতে সিরিজের বিস্তারিত

বিষয়শ্রেণী:২০২০-এ বাংলাদেশী ক্রিকেট
বিষয়শ্রেণী:২০২০-এ নিউজিল্যান্ডীয় ক্রিকেট
বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা
বিষয়শ্রেণী:বাংলাদেশ ক্রিকেট দলের নিউজিল্যান্ড সফর
বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
কোরিয়া রাজ্য

**কোরিয়া রাজ্য**, ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ১৯৪৭ খ্রিস্টাব্দে ভারতের স্বাধীনতালাভের পর কোরিয়া রাজ্যের শাসক ১লা জানুয়ারি ১৯৪৮ খ্রিস্টাব্দে এটিকে ভারতীয় অধিরাজ্যের অন্তর্ভুক্ত করার সিদ্ধান্ত নিলে এটিকে স্বাধীন ভারতের মধ্য প্রদেশ ও বেরার প্রদেশের সরগুজা জেলার অন্তর্ভুক্ত করা হয়।  ১৯৫৬ খ্রিষ্টাব্দে রাজ্য পুনর্গঠন আইন বলবৎ হলে এটি মধ্যপ্রদেশ রাজ্যের অন্তর্গত হয়। ২০০০ খ্রিস্টাব্দের নভেম্বর মাসে কোরিয়া এবং চঙ্গভাকর রাজ্যদুটি একত্রে নবগঠিত ছত্তিশগড় রাজ্যের কোরিয়া জেলায় পরিণত হয়।

## অবস্থান
চারশ গ্রাম সংবলিত কোরিয়া রাজ্যটি বর্তমানে ছত্তিশগড় রাজ্যে রয়েছে৷ এটির উত্তর এবং দক্ষিণ-পশ্চিম দিক রয়েছে রেওয়া রাজ্য; পূর্ব দিকে রয়েছে সরগুজা রাজ্য; দক্ষিণে রয়েছে ব্রিটিশ ভারতের মধ্য প্রদেশের বিলাসপুর জেলা এবং পশ্চিমে রয়েছে চঙ্গভাকর রাজ্য৷

## ইতিহাস
খ্রিস্টীয় সপ্তদশ শতাব্দীতে কোরিয়া রাজ্যটি স্থাপিত হয়। কোরিয়ার রাজপরিবার ছিলেন বলেন্দু রাজবংশীয় রাজপুত। জনশ্রুতি রয়েছে তারা খ্রিস্টীয় ত্রয়োদশ শতাব্দীতে কোরিয়া অঞ্চলে আসেন এবং দেশটি দখল করেন। মারাঠা আক্রমণের পূর্বে এই রাজ্যটি সম্পূর্ণ স্বাধীন ছিল এবং কখনো কোন রাজ্যের সামন্ত পদ গ্রহণ করা অথবা অন্য কোন রাজ্যে অধিগ্রহণের ইতিহাস খুঁজে পাওয়া যায় না। তারা কোন প্রকার করও বহির্দেশীয়দের দিতেন না। ১৭৯০ খ্রিস্টাব্দের পর তাদের এই অবস্থার পরিবর্তন ঘটে এবং তারা বাধ্য হয়ে মারাঠাদের কর দেওয়া শুরু করে।

ঐতিহাসিকভাবে কোরিয়া রাজ্যের সাথে পার্শ্ববর্তী সরগুজা রাজ্যের কিছু পারস্পরিক সামন্ততান্ত্রিকতা থাকলেও ১৮১৮ খ্রিস্টাব্দে নাগপুরের ভোঁসলে রাজাদের থেকে এই অঞ্চল ব্রিটিশ অধীনস্থ হওয়ার পর তারা সমস্ত দাবি নস্যাৎ করে দেন। ১৮১৯ খ্রিস্টাব্দের ২৪শে ডিসেম্বর রাজ্যটির ব্রিটিশ করদ রাজ্যে পরিণত হয়। ১৮৯৭ খ্রিস্টাব্দ নাগাদ রাজাদের সরাসরি উত্তরসূরীর অভাব ঘটলে তারপর থেকে সমস্ত রাজাই ব্রিটিশ আনুগত্য গ্রহণ করেন৷ 

১৮৯১ খ্রিস্টাব্দে ব্রিটিশ রাজ বৃহত্তর সরগুজা অঞ্চলে পাঁচটি দেশীয় রাজ্য কে সনদ গঠন করে করদ রাজ্যে পরিণত করার চিন্তাভাবনা শুরু করে। সরগুজা অঞ্চলে অবস্থিত এই পাঁচটি দেশীয় রাজ্য ছিল সরগুজা, উদয়পুর, জশপুর, কোরিয়া এবং চঙ্গভাকর রাজ্য। এগুলো ছাড়াও ১৮৯৯ খ্রিস্টাব্দে প্রকাশিত সনদ অনুসারে ছোটনাগপুর রাজ্য সমষ্টি বা সামন্ত সনদ হিসেবে পরিচিত অঞ্চলের একাধিক রাজ্য তথা বনাই, গঙ্গাপুর, সরাইকেল্লা এবং খরসোয়াঁ রাজ্যকেও করদ বলে ঘোষণা করার সাথে সাথে তাদের সাথে ব্রিটিশ কোম্পানির সমস্ত ধরনের বোঝাপড়া নির্ধারিত করা হয়। 

### শাসকবর্গ
কোরিয়া দেশীয় রাজ্যের শাসনগণ রাজা উপাধিতে ভূষিত হলেও ১৮১৯ খ্রিস্টাব্দে এটি ব্রিটিশ মান্যতা পায়। 

#### রাজা

*.... - ....                জিৎ রায় দেও 
*.... - ....                সাগর সহী দেও
*.... - ....                আফহার সহী দেও
*.... - ....                জাহান সহী দেও
*.... - ....                সবাল সহী দেও
*.... - ১৭৯৫                গজরাজ সিংহদেও
* ১৭৯৫ - জুন ১৮২৮            ঘরীর সিংহদেও
* জুন ১৮২৮ - ৪ এপ্রিল ১৮৬৪            অমল সিংহদেও
* ৪ এপ্রিল ১৮৬৪ - ১৮৯৭         প্রাণ সিংহদেও
* ১৮৯৭ - ১৮ নভেম্বর ১৯০৯         শিবমঙ্গল সিংহ দেও
* ১৮ নভেম্বর ১৯০৯ – জানুয়ারি ১৯২৫  রামানুজ প্রতাপ সিংহ দেও
* জানুয়ারি ১৯২৫ - ১৫ আগস্ট ১৯৪৭     .. অভয় সিংহ বলেন্দু

## তথ্যসূত্র

বিষয়শ্রেণী:ছত্তিশগড়ের ইতিহাস
বিষয়শ্রেণী:ছত্তিসগড়ের দেশীয় রাজ্য
বিষয়শ্রেণী:কোরিয়া জেলা
বিষয়শ্রেণী:রাজপুত
বিষয়শ্রেণী:১৬শ শতাব্দীতে প্রতিষ্ঠিত রাষ্ট্র ও অঞ্চল
বিষয়শ্রেণী:১৯৪৮-এ বিলুপ্ত রাষ্ট্র ও অঞ্চল
বিজয়িনী

**বিজয়িনী** হ'ল একটি ভারতীয় বাংলা টেলিভিশন ধারাবাহিক, যার প্রিমিয়ার ২৪ ডিসেম্বর ২০১৮ এ হয়েছিল, এবং এটি বাংলা জেনারেল এন্টারটেইনমেন্ট চ্যানেল স্টার জলশাতে প্রচারিত হয় এবং এটি হটস্টার ডিজিটাল প্ল্যাটফর্মেও উপলভ্য, শো অভিনেতা স্বস্তিকা দত্ত এবং  নেতিবাচক চরিত্রে অঞ্জনা বসুর সাথে রুদ্রজিৎ মুখোপাধ্যায় । এটি বাংলা টেলিভিশনে অঞ্জনা বসুর ফিরে আসা চিহ্নিত করে।  শোয়ের প্রযোজনা বয়হুড প্রোডাকশনস।  শোটি 23 আগস্ট 2019 এ প্রচারিত হয়েছিল এবং এটি 'কুঞ্জো ছায়া' শিরোনামে অন্য শো দ্বারা প্রতিস্থাপিত হয়েছিল।

## কাহিনী

বিজয়িনী হলেন এক ধনী দাসী দাসীর কন্যা, কেকা এবং তার দুর্দান্ত এক নর্তকী হওয়ার সংগ্রামের গল্প।  তার প্রধান সমস্যা হ'ল একজন খ্যাতিমান ধ্রুপদী নৃত্যশিল্পী সুবর্ণা, যার বাড়িতে তার মা কাজ করেন, তাকে ঘৃণা করেন এবং দাসী চাকরের মেয়ে হিসাবে নিম্নবিত্ত হওয়ার কারণে তাকে নৃত্যশিল্পে কাজ করতে বাধা দেয়।

## চরিত্র

* লেখা চ্যাটার্জী / স্বস্তিকা দত্ত- (কেকা)
* সম্ভাবি- (ছোট্ট কেকা)
* ইমতিয়াজ হক / রুদ্রজিত মুখার্জী- (হৃত্বিক)
* সমৃদ্ধ - (ছোট্ট ঋতেই)
* অঞ্জনা বসু- (সুবর্ণা) 
* রাত্রি ঘাতক- (মানি)
* মধুরিমা বসাক- (নুপুর)
* আকাশ ঘোষ- (ছোটু)
* অনির্বান ঘোষ- (স্নেহাসিশ)
* অর্পিতা মন্ডল- (রিঙ্কু)

## তথ্যসূত্র

বিষয়শ্রেণী:স্টার জলসার মৌলিক অনুষ্ঠান
বিষয়শ্রেণী:২০১৯-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০১৮-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
২০২১-এ আন্তর্জাতিক ক্রিকেট

**২০২১ মৌসুমের আন্তর্জাতিক ক্রিকেট** () খেলা ও প্রতিযোগিতাসমূহ মে, ২০২১ থেকে সেপ্টেম্বর, ২০২১ তারিখ পর্যন্ত চলবে। এছাড়াও, এ সময়ে ১৩টি টেস্ট খেলা, ৫৬টি একদিনের আন্তর্জাতিক (ওডিআই) ও ৪৫টি টুয়েন্টি২০ আন্তর্জাতিক (টুয়েন্টি২০আই) খেলা হবে।
## মৌসুমের সার-সংক্ষেপ

## মে
### নেদারল্যান্ডসে স্কটল্যান্ড

### বাংলাদেশে শ্রীলঙ্কা

### আয়ারল্যান্ডে স্কটল্যান্ড মহিলা দল

### ২০২১ পাপুয়া নিউ গিনি ত্রি-দেশীয় সিরিজ

## জুন
### নেদারল্যান্ডসে আয়ারল্যান্ড

### ইংল্যান্ডে নিউজিল্যান্ড

### ওয়েস্ট ইন্ডিজে দক্ষিণ আফ্রিকা

### ইংল্যান্ডে ভারত মহিলা দল

### বিশ্ব টেস্ট চ্যাম্পিয়নশিপ ফাইনাল

### ইংল্যান্ডে শ্রীলঙ্কা

### ওয়েস্ট ইন্ডিজে পাকিস্তান মহিলা দল

## জুলাই
### জিম্বাবুয়েতে বাংলাদেশ

### ইংল্যান্ডে পাকিস্তান

### ওয়েস্ট ইন্ডিজে অস্ট্রেলিয়া

### আয়ারল্যান্ডে দক্ষিণ আফ্রিকা

### শ্রীলঙ্কায় ভারত

### ২০২১ স্কটল্যান্ড ত্রি-দেশীয় সিরিজ

### আয়ারল্যান্ডে নেদারল্যান্ডস মহিলা দল

### ওয়েস্ট ইন্ডিজে পাকিস্তান

### শ্রীলঙ্কায় আফগানিস্তান

## আগস্ট
### বাংলাদেশে অস্ট্রেলিয়া

### ইংল্যান্ডে ভারত

### আয়ারল্যান্ডে জিম্বাবুয়ে

### ২০২১ যুক্তরাষ্ট্র ত্রি-দেশীয় সিরিজ

### জিম্বাবুয়েতে থাইল্যান্ড নারী দল

### ওয়েস্ট ইন্ডিজে দক্ষিণ আফ্রিকা নারী দল

### ২০২১ নামিবিয়া ত্রি-দেশীয় সিরিজ

## সেপ্টেম্বর
### ইংল্যান্ডে নিউজিল্যান্ড নারী দল

### স্কটল্যান্ডে জিম্বাবুয়ে

## তথ্যসূত্র

বিষয়শ্রেণী:২০২১-এ ক্রিকেট
বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা